Ronaldo fik sin debut for [[Manchester United]], da han blev skiftet ind i sæsonpræmieren mod Bolton med en halv time igen. Kampen endte med en 4-0-hjemmesejr over [[Bolton Wanderers F.C.|Bolton Wanderers]]. Han scorede sit første mål for Manchester United på et frispark i en 3-0-sejr over [[Portsmouth F.C.|Portsmouth]] den 1. november 2003. Han scorede Uniteds mål nummer 1000 i Premier League den 29. oktober 2005 i et 1-4 nederlag til [[Middlesbrough F.C.|Middlesbrough]]. Han scorede i alt ti mål fordelt over alle turneringer i sin første sæson, og Uniteds fans gav ham hans første personlige titel hos [[Manchester United F.C.|Manchester United]] som værende [[FIFPro Special Young Player of the Year]] i 2005.
Levende_personer Samfund Kultur Samfundsvidenskab Mode